Document ID: /fineweb-2-swissfilter-quality_10-filterrobots/filtered/02038.jsonl.gz/3367

Siglia al cuntegn da la pagina
Siglia a la navigaziun
Möglicherweise versuchen Sie, mit einem gesicherten Browser auf dem Server auf diese Website zuzugreifen. Aktivieren Sie Skripts, und laden Sie diese Seite dann erneut.
Navigaziun principala
Tschertga
Anscheinend ist in Ihrem Browser JavaScript nicht aktiviert. Aktivieren Sie bitte JavaScript, und versuchen Sie es erneut.
Grosser Rat
Cussegl grond
Gran Consiglio
Sprachwahl
Rumantsch
Toggle Menu
Top navigaziun
Organisaziun
Sessiun
Intervenziuns
Missivas
Protocols
Votaziuns
Contact
Sitemap
Purschidas da plazzas
Chantun Grischun
Tschertga
Anscheinend ist in Ihrem Browser JavaScript nicht aktiviert. Aktivieren Sie bitte JavaScript, und versuchen Sie es erneut.
Navigaziun contextuala
Avrir la sutnavigaziun
Tschertga
Cuntegn da la pagina
Postulat concernent il program d'instrucziun a la scol'auta professiunala da pedagogia
Sessiun
: 29.01.2002
La structuraziun dal program d'instrucziun da la scol'auta professiunala da pedagogia a Cuira è uschè impurtanta per las persunas d'instrucziun futuras dal Grischun talian ch'ella surpassa l'aspect puramain scolastic.
Sco che nus savain vegnan repartids ils differents roms d'instrucziun da la scol'auta professiunala da pedagogia che vegn creada en uschenumnads moduls da differenta durada. In da quests furma l'instrucziun specifica per la professiun da magister, l'auter è deditgà a l'instrucziun pratica ed al stretg contact cun la realitad scolastica.
Quai che concerna l'instrucziun specifica dals magisters essan nus da l'avis che almain la mesadad dal temp d'instrucziun duess vegnir fatg diever da la lingua taliana. Ultra da quai rendain nus attent al fatg che l'instrucziun pratica duai succeder en emprima lingia en las vals dal Grischun talian.
Questas pretaisas sa basan sin ils differents motivs che vegnan resumads sco suonda:
- Las futuras magistras ed ils futurs magisters da mintga gruppa da minoritad linguistica dal chantun (uschia er quels da lingua rumantscha) ston pudair gudair ina instrucziun da magister specifica e commensurada en lur lingua materna.
- Igl è necessari d'extender la cumpetenza linguistica da las magistras futuras e dals magisters futurs che vegnan ad exercitar lur professiun en las valladas da lingua taliana. Da quai èn surtut pertutgads quels scolars e quellas scolaras che han fatg ina maturitad bilingua.
- Ina instrucziun orientada per gronda part tenor la lingua tudestga fiss in impediment considerabel - per betg discurrer d'in motiv d'exclusiun - per ils candidats e las candidatas per l'instrucziun da magister che vegnan dals gimnasis dal Tessin. Las consequenzas extremamain negativas fissan quellas che l'approvaziun e la coerenza da las persunas d'instrucziun activas en il Grischun talian na fissan betg pli garantidas. Ultra da quai avess il regress da las candidatas e dals candidats mesolcinais er in effect negativ sin ils Bergiagliots ed ils Puschlavins, perquai ch'in eventual dumber minimal da scolaras e scolars na pussibilitass betg pli da pudair porscher moduls en lingua taliana.
- Igl è impurtant ch'i sajan preschents docentas e docents da lingua materna taliana per l'instrucziun da pedagogia, psicologia, didactica e roms parents a la scol'auta professiunala da pedagogia. Quai garantiss er la furmaziun supplementara da las magistras e dals magisters dal Grischun talian. (Oz èn ins dependent da persunas d'instrucziun externas).
- Igl è l'incumbensa da la futura scol'auta professiunala da pedagogia a Cuira da far perscrutaziuns activas sin ils secturs da psicologia e pedagogia. Er en vista a quest fatg èsi impurtant ch'ins possia quintar cun la preschientscha da docentas e docents da lingua taliana a quest institut.
Nus supplitgain perquai la ludaivla regenza:
- da garantir ina instrucziun taliana en il senn surmenziunà a la scol'auta professiunala da pedagogia. Quai sto esser il cas durant almain la mesadad dal temp d'instrucziun e cun dar impurtanza speziala als roms pedagogia e didactica;
- da procurar che l'instrucziun pratica da las candidatas e dals candidats da las valladas talianas a la professiun da magister possia succeder da princip en il Grischun talian.
Cuira, ils 29 da schaner 2002
Name: Lardi, Keller, Giovannini, Arquint, Bär, Battaglia, Beck, Berther (Mustér), Casanova (Vignogn), Cavigelli, Crapp, Furrer, Giacometti, Giuliani, Hartmann, Lemm, Luzio, Mayer, Nick, Noi, Peretti, Plozza, Portner, Righetti, Schmid (Spleia), Telli, Thomann, Trepp, Tuor (Mustér), Walther, Zanolari, Zarro
Session: 29.01.2002
Vorstoss: rg Postulat
Resposta da la regenza
Tenor l'art. 1 da la lescha davart la scol'auta professiunala da pedagogia vul il chantun porscher ina scolaziun d'auta qualitad a persunas d'instrucziun per ils territoris chantunals da lingua tudestga, rumantscha e taliana. Da quai pon ins deducir ch'ins stoppia sustegnair a moda commensurada las trais linguas chantunalas durant il studi. La direcziun dal project da la scol'auta professiunala da pedagogia ha l'incumbensa da preschentar fin la fin da mars 2002 in concept davart la promoziun da las linguas. La realisaziun da quest concept duai rinforzar la cumpetenza en l'emprima lingua e promover la cumpetenza en ina segunda lingua chantunala.
Per l'instrucziun a la scol'auta professiunala da pedagogia èn da prevair unitads d'instrucziun che vegnan dadas mintgamai u en l'emprima lingua, en dus linguas u sco instrucziun d'immersiun. Igl è d'aspirar che quai succedia per ils students da lingua taliana surtut en ils roms pedagogia, psicologia ed en las singulas didacticas dal sectur resp. dal rom. Sco il postulat pretenda er la represchentaziun da l'italianitad grischuna en la gruppa da lavur incumbensada cun lavurs preparatorias che almain 50% da la scolaziun dals students da lingua taliana a la scol'auta professiunala da pedagogia succedia en lingua taliana. La regenza è da l'avis che questas pretaisas sajan giustifitgadas ed incumbensescha la direcziun dal project da las realisar sche insaco pussaivel. Igl è da considerar ch'igl è da preschent difficil da recrutar ils docents necessaris per realisar questas pretaisas.
Per la scolaziun professiunala pratica èn previs otg praticums d'ina durada totala da 28 emnas. Igl è previs da realisar set da quels praticums en il territori da la lingua materna; l'otgavel è in praticum da segunda lingua. Tenor l'avis da la regenza vegn
uschia ademplida la pretaisa dal postulat.
La regenza è pronta d'acceptar il postulat e da s'engaschar ch'i vegnia garantì il
talian sco lingua d'instrucziun per las studentas ed ils students da lingua taliana a la scol'auta professiunala da pedagogia durant almain la mesadad dal temp da scola-
ziun e cun impurtanza particulara dals roms pedagogia, psicologia e didactica dal sectur resp. dal rom sco er ch'i vegnia purschida ina gronda part dals praticums en il territori da la lingua materna. L'intent dal postulat è da sustegnair cun ina politica da persunal correspundenta.
Datum: 26. da favrer 2002
Pe-pagina
© 2021 Chantun Grischun
Tut las paginas d'internet
Impressum
Facebook
Twitter
Mail
WhatsApp